94/439/EY: Komission päätös, tehty 15 päivänä kesäkuuta 1994, neuvoston direktiivin 92/44/ETY liitteen II muuttamisesta



Virallinen lehti nro L 181 , 15/07/1994 s. 0040 - 0041

Suomenk. erityispainos Alue 13 Nide 26 s. 0126

Ruotsink. erityispainos Alue 13 Nide 26 s. 0126



KOMISSION PÄÄTÖS, tehty 15 päivänä kesäkuuta 1994, neuvoston direktiivin 92/44/ETY liitteen II muuttamisesta (94/439/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon avoimen verkon tarjoamisen soveltamisesta kiinteisiin verkkoihin 5 päivänä kesäkuuta 1992 annetun neuvoston direktiivin 92/44/ETY (1) ja erityisesti sen 7 artiklan 3 kohdan, sekä katsoo, että telepalvelujen sisämarkkinoiden toteuttamisesta saamalla aikaan avoimen verkon tarjoaminen 28 päivänä kesäkuuta 1990 annetun direktiivin 90/387/ETY (2) liitteessä III säädetään avoimen verkon tarjoamisen periaatteiden soveltamiseen kiinteisiin johtoihin liittyvän direktiivin antamisesta, ja direktiivillä perustetaan ONP-komitea (Open Network Provision), jonka tehtävänä on avustaa komissiota tämän direktiivin täytäntöönpanossa, direktiivin 92/44/ETY 7 artiklan 3 kohdassa säädetään liitteen II muuttamisesta siten, että se mukautetaan uuteen tekniseen kehitykseen ja markkinoiden kysynnän kehitykseen, ottaen huomioon kansallisen verkon kehittämisen tila, Euroopan telealan standardointilaitos (ETSI) on antanut eurooppalaisia televiestintästandardeja (ETS), joita sovelletaan 2048 kbit/s rakenteettomiin ja 64 kbit/s kiinteisiin johtoihin, jotka on laadittu komission antaman standardoimistoimeksiannon perusteella, on suotavaa säätää siirtymäkausi, joka päättyy 31 päivänä joulukuuta 1996, ennen kuin televiestintäjärjestöjen on tarjottava näiden ETS:ien mukaiset kiinteät johdot direktiivin 92/44/ETY 7 artiklan 1 kohdan mukaisesti; tämän kauden aikana televiestintäjärjestöt voivat tarjota kiinteiden johtojen vähimmäisvalikoiman sellaisten kiinteiden johtojen muodossa, jotka noudattavat näitä ETS:ja mieluummin kuin Kansainvälisen neuvoa-antavan lennätin- ja puhelinkomitean (CCITT) vastaavia suosituksia, jotka on esitetty direktiivin 92/44/ETY liitteessä II, televiestintäjärjestöjen ei kuitenkaan tarvitse lopettaa nykyisten kiinteiden johtojen tarjoamista tämän siirtymäkauden aikana tai sen jälkeen; direktiivin 92/44/ETY 7 artiklan 4 kohdassa säädetään, että sellaisten muiden kiinteiden johtojen tarjoaminen, jotka ylittävät kiinteiden johtojen kyseisen direktiivin liitteessä II määritellyn vähimmäisvalikoiman, ei saa estää tämän kiinteiden johtojen vähimmäisvalikoiman tarjoamista, direktiivin 92/44/ETY 7 artiklan 3 kohdan soveltamiseksi komissio on asettanut päätösluonnoksen edellytykseksi ONP-komitean lausunnon direktiivin 90/387/ETY 10 artiklassa säädetyn menettelyn mukaisesti, ja tässä päätöksessä määrätty direktiivin 92/44/ETY liitteen II muutos on ONP-komitean 27 päivänä huhtikuuta 1994 antaman lausunnon mukainen, ON TEHNYT TÄMÄN PÄÄTÖKSEN: 1 artikla Korvataan direktiivin 92/44/ETY liite II tämän päätöksen liitteellä. 2 artikla Jäsenvaltioiden on toteutettava tämän päätöksen noudattamisen edellyttämät toimenpiteet kahden kuukauden kuluessa sen jälkeen, kun päätös on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä kesäkuuta 1994. Komission puolesta Martin BANGEMANN Komission jäsen (1) EYVL N:o L 165, 19.6.1992, s. 27 (2) EYVL N:o L 192, 24.7.1990, s. 1 LIITE "LIITE II KIINTEIDEN JOHTOJEN VÄHIMMÄISVALIKOIMAN 7 ARTIKLAN MUKAINEN MÄÄRITELMÄ YHDENMUKAISTETUIN TEKNISIN OMINAISUUKSIN >TAULUKON PAIKKA> Edellä lueteltujen kiinteiden johtojen tyyppejä varten annetut eritelmät määrittelevät myös verkon liityntäpisteet (VLP) direktiivin 90/387/ETY 2 artiklassa esitetyn määritelmän mukaisesti."